Janne Thurman

Johan (Janne) August Thurman (7. tammikuuta 1866 Uusikaarlepyy – 22. heinäkuuta 1931 Helsinki) oli suomalainen opettaja ja pankinjohtaja, joka vaikutti ratkaisevasti Kauniaisten huvilakaupungin syntymiseen 1900-luvun alussa.Ylioppilasmatrikkeli 1853–1899Antti Manninen : Kauniaisten synnystä saa kiittää Janne Thurmanin angiinaa, Hlesingin Sanomat 19.3.2006 (Tilaajille)Uppslagsverket Finland : Thurman, (Janne) Doktor J. Thurman död, Hufvudstadsbladet, 24.07.1931, nro 196, s. 5, Kansalliskirjaston digitaaliset aineistot. Viitattu 28.07.2024 Janne Thurmanin vanhemmat olivat Uudenkaarlepyyn ala-alkeiskoulun rehtori Johan Fredrik Thurman (1829–1879) ja Sofia Konstantia Törnroth. Hän pääsi ylioppilaaksi Turun ruotsalaisesta lyseosta 1888 ja valmistui Helsingin yliopistosta filosofian kandidaatiksi 1892, filosofian lisensiaatiksi 1898 ja filosofian tohtoriksi vuonna 1900. Kielitieteellinen väitöskirja käsitteli Paraisten murretta.Yrjö Kotivuori, Ylioppilasmatrikkeli 1640–1852: Johan Fredrik Thurman. Verkkojulkaisu 2005. Luettu 28.7.2024. Thurman oli opettajana helsinkiläisissä oppilaitoksissa 1892–1898 mutta hän omistautui vuodesta 1902 lähtien yksinomaan liike-elämälle toimien Finsk Tidskriftin ja Frenckellin kirjapainojen johtajana. Thurman perusti 1906 Ab Grankulla-yhtiön, joka osti maata Espoosta (muun muassa Glimsin tilan) Kauniaisten huvilakaupunkia varten palstoittaen ostamansa maa- alueet. Hän oli yhtiön toimitusjohtajana vuosikymmenien ajan ja oli ajamassa muutenkin Kauniaisten asioita. Kauniaisten kauppala perustettiin 1920. Thurman toimi 1909–1911 pietarsaarelaisen Ph. U. Strengbergin tupakkatehtaan johtajana ja hän oli 1911–1918 johtajana Uudenmaan Osakepankissa sekä vuonna 1919 tapahtuneen fuusion jälkeen Helsingin Osakepankissa. Thurman oli Helsingin Osakepankin Kauniaisten konttorin johtajana vuodesta 1925 alkaen. Vuonna 1931 hän julkaisi muistelmateoksen Janne Thurman berättar om sig själv. Thurmanin kuoltua Grankulla-yhtiön osti 1932 Ernst Johannes Nygren (1886–1964) ja viimeiset Kauniaisissa sijainneet maansa yhtiö myi 1967.Täydentäviä yhtiötietoja : Aktiebolaget Grankulla, Pörssitieto G. Kock Thurman oli Helsingin ja Pietarsaaren kaupunginvaltuustojen jäsenenä. Janne Thurmanin mukaan on Kauniaisissa nimetty ThurmaninaukioThurmaninaukio ja Thurmanin puistotie. Thurman rakennutti 1915 Kauniaisiin Yhtiöntie 22:een Villa Korsströmin huvilan perheelleen. Huvilan suunnitteli arkkitehti Waldemar Aspelin. Huvilan osti 1928 Wulffin suku ja se tunnettiin sittemmin myös Villa Wulfina. Kauniaisten kaupunki omisti huvilan 1989-2006.Hanna Haaapakoski : Villa Korsström - peruskorjaus. Diplomityö, Insinööritieteiden ja arkkitehtuurin tiedekunta, Helsinki University of Technology 2008 Janne Thurman oli naimisissa vuodesta 1905 Eugenie Marie Sittin kanssa. Thurman on haudattu Kauniaisten hautausmaalle.Find A Grave : Johan August "Janne" Thurman == Julkaisuja == * Pargasmålet: ljud- och formlära, Helsingin yliopiston väitöskirja. Helsingfors 1898 * Nagumålet. Studier i nordisk filologi 19:3. Skrifter utgivna av Svenska litteratursällskapet i Finland 205. Helsingfors 1929 * Janne Thurman berättar om sig själv. Söderström, Helsingfors 1931 == Lähteet == Luokka:Suomalaiset opettajat Luokka:Suomalaiset pankinjohtajat Luokka:Suomalaiset yritysjohtajat Luokka:Helsingin kaupunginvaltuutetut Luokka:Pietarsaaren kaupunginvaltuutetut Luokka:Vuonna 1866 syntyneet Luokka:Vuonna 1931 kuolleet